31.10.2022 г.
BG
Официален вестник на Европейския съюз
L 282/77
ГЛАВА 4 МЛЯКО И МЛЕЧНИ ПРОДУКТИ; ПТИЧИ ЯЙЦА; ЕСТЕСТВЕН МЕД; ПРОДУКТИ ОТ ЖИВОТИНСКИ ПРОИЗХОД, ГОДНИ ЗА КОНСУМАЦИЯ, НЕУПОМЕНАТИ, НИТО ВКЛЮЧЕНИ ДРУГАДЕ Забележки 1.
Като „мляко“ се считат пълномасленото и изцяло или частично обезмасленото мляко 2.
За целите на No 0403 киселото мляко може да бъде концентрирано или ароматизирано и може да бъде с прибавка на захар или други подсладители, на плодове, ядки, какао, шоколад, подправки, кафе или екстракти от кафе, растения, части от растения, зърнени храни или хлебарски, тестени, сладкарски или бисквитени продукти, при условие че нито една от тези прибавки не се използва с цел частична или пълна замяна на нито една от съставките на млякото и продуктът запазва основния си характер на кисело мляко 3.
За целите на No 0405: а) терминът „масло“ включва естественото масло, маслото от суроватка или рекомбинираното (възстановено) масло (прясно, солено или гранливо, дори в херметически затворени съдове), получено само от мляко, с тегловно съдържание на млечни мазнини, равно или по-голямо от 80 %, но непревишаващо 95 %, с максимално съдържание на твърди млечни немастни вещества 2 % и с максимално тегловно съдържание на вода 16 %.
Маслото не трябва да съдържа добавени емулгатори, но може да съдържа натриев хлорид, оцветители, годни за употреба в хранително-вкусовата промишленост, неутрализиращи соли и безвредни млечни бактериални култури; б) терминът „млечни пасти за намазване“ включва емулсиите от вида вода в масло, които могат да бъдат намазвани и които не съдържат други мазнини освен млечните, като тегловното съдържание на млечните мазнини е равно или по-голямо от 39 %, но по-малко от 80 % 4.
Продуктите, получени чрез концентрация на суроватката с прибавка на мляко или млечни мазнини, се класират в No 0406 като сирена, при условие, че отговарят на следните три характеристики: а) съдържанието на млечни мазнини, изчислено тегловно по отношение на сухото вещество, да бъде 5 % или повече; б) сухото вещество, изчислено тегловно, да бъде най-малко 70 %, но да не превишава 85 %; и в) да имат форма или да могат да бъдат оформени 5.
Настоящата глава не включва: a) неживите насекоми, негодни за човешка консумация (No 0511); б) продуктите, получени от суроватка и съдържащи тегловно повече от 95 % лактоза, изразена в безводна лактоза, изчислена в сухо вещество (No 1702); в) продуктите, получени от мляко чрез заместване на една или повече от естествените му съставки (например мазнини, съдържащи главно маслена киселина) с друго вещество (например мазнини, съдържащи главно олеинова киселина) (позиция 1901 или 2106); г) албумините (включително концентратите на няколко протеини от суроватка, съдържащи тегловно повече от 80 % протеини от суроватка, изчислени в сухо вещество (No 3502), както и глобулините (No 3504) 6.
За целите на No 0410 терминът „насекоми“ означава годни за консумация неживи насекоми, цели или на части, пресни, охладени, замразени, сушени, пушени, осолени или в саламура, както и брашна и прахове от насекоми, годни за консумация от човека.
Той не включва обаче годните за консумация неживи насекоми, обработени или консервирани по друг начин (обикновено раздел IV).
Забележки към подпозициите 1.
За целите на подпозиция 0404 10 под „видоизменена суроватка“ се разбират продуктите, състоящи се от съставките на суроватката, т.е. суроватка, от която са премахнати изцяло или частично лактозата, протеините или минералните соли или към която са прибавени естествените съставки на суроватката, както и продукти, получени чрез смесване на естествените съставки на суроватката